armvectores/hy_wikipedia_2023 huggingface dataset:
Մինիքս

Մինիքս (մինի-Յունիքս), ազատ յունիքսանման միկրոմիջուկային օպերացիոն համակարգ, որն տարածվում է ԲիԷսԴի արտոնագրի ներքո։ Էնդրյու Տանենբաումը Մինիքսի առաջին տարբերակն ստեղծել է 1987 թ․-ին՝ որպես «Օպերացիոն համակարգեր։ Մշակումն ու իրականացումը» գրքում տեղ գտած օրինակ։ Սկզբնական շրջանում Մինիքսի նպատակն էր սովորեցնել ուսանողներին համակարգիչների և օպերացիոն համակարգերի կառուցվածքը։ Մինիքսի ելակոդերով օպերացիոն համակարգերն ուսումնասիրող ուսանողներից է Լինուս Տորվալդսը՝ Լինուքս օպերացիոն համակարգի ստեղծողը։ Չնայած այդ փաստին, Մինիքսի ելակոդը տարբերվում է Լինուքսի կոդից, բայց երկուսն էլ յունիքսանման օպերացիոն համակարգեր են, նույն հրամանների հավաքածույով։
2008 թ. նոյեմբերի 1-ին Էնդրյու Տանենբաումը Եվրոպական հետազոտական խորհրդի կողմից 2,5 միլիոն եվրոյի չափով ֆինանսավորում է ստանում «Իրոք ապահով ու անվտանգ ծրագրային ապահովումների հետազոտությունների» համար։ Այդ ֆինանսավորումը օգնեց Մինիքս 3 օպերացիոն համակարգն աջակցելուն ու զարգացնելուն։


== Ծանոթագրություններ ==


== Արտաքին հղում ==
Նախագծի կայքը
Գայ Բեբիլոն

Գայ Բեբիլոն (անգլ.՝ Guy Babylon, դեկտեմբերի 20, 1956(1956-12-20), New Windsor, Քարոլ շրջան, Մերիլենդ, ԱՄՆ - սեպտեմբերի 2, 2009(2009-09-02), Լոս Անջելես, Կալիֆոռնիա, ԱՄՆ), ամերիկացի ատեղնաշարահար և կոմպոզիտոր։ Հայտնի է Էլթոն Ջոնի հետ համագործակցությամբ, ինչպես նաև Iron Butterfly խմբին մասնակցությամբ։


== Կենսագրություն ==
Գայ Բեբլոնը ծնվել է Մերիլենդի Նյու Ուինձոր քաղաքում։ Մեծացել է Լեդ Զեփելինի, Yes և Gentle Giant խմբերի երգերի ազդեցությաբ։ Նա սովորել է Ֆրենսիս Սքոթ Քեյ ավագ դպրոցում, որից հետո ընդունվել է Հարավային Ֆլորիդայի համալսարան, որտեղ ստացել է երաժշտության բակալավրի աստիճան։ Ավարտելուց հետո նա տեղափոխվել է Լոս Անջելես։
1982 թվականին Գայ Բեբիլոնը միացել է «Iron Butterfly» խմբին, որի կազմում մնացել է մինչև 1983 թվականը։ Այնտեղ նա նվագել է ստեղնաշարային գործիքներ Դուգ Ինգլի հետ միասին։
1988 թվականին Բեբիլոնը միացել է Էլթոն Ջոնին ձայնակցող խմբին, որի հետ նա ձայնագրել է The Sleeping With the Pastruen ալբոմը։ 1990 թվականին Գայն Էլթոն Ջոնի մյուս երաժիշտներից մեկի՝ Դեյվի Ջոնսթոնի հետ միասին ստեղծել է Warpipes խումբը/կողմակի նախագիծը։ Նա նաև նվագել և ձայնագրվել է այլ խմբերի և կատարողների հետ, ինչպիսիք են՝ Մայք Փիներ, Blues Image, Luis Cardenas և Renegade: Բեբիլոնը պատասխանատու էր Էլթոն Ջոնի բազմաթիվ համերգների երգերի գործիքավորման համար, այդ թվում` «Bennie and the Jetruen» և «Pinball Wizardruen»: 2001 թվականին Բեբիլոնն արժանացել է «Գրեմմի» մրցանակի Էլթոն Ջոնի և Թիմ Ռայսի «Աիդա» մյուզիքլին մասնակցելու համար։ Բացի այդ, Գայն ակտիվորեն աշխատել է Էլթոնի և Բեռնի Թոփինի «Լեստատ» մյուզիքլի վրա, որն ստեղծվել է Էնն Ռայսի ստեղծագործությունների մոտիվներով։ Մինչև մահ Բեբիլոնն ապրել է Լոս Անջելեսում իր կնոջ ու երեխաների հետ և շարունակել շրջագայել Էլթն Ջոնի հետ։ Նա մահացել է 2009 թվականի սեպտեմբերի 2-ին լողավազանում լողալուց հետո պատահած սրտի կաթվածից։


== Ծանոթագրություններ ==


== Արտաքին հղումներ ==
Obituary in Baltimore Sun, Sept. 14, 2009 Archived 2013-06-22 at the Wayback Machine.
Guy’s page on Vimeo (includes one video, «Las Vegas Twister», which he produced and uploaded in 2009 shortly before his death)
Ճակատամարտ

Ճակատամարտ, տվյալ վայրում երկու կամ ավելի խմբավորումների միջև ռազմական բախում։ Պատերազմները բաղկացած են ճակատամարտերից։ Ճակատամարտերը իրարից տարբերվում են՝ տևողությամբ, վայրով, կողմերով և կողմերի ուժերով։ Ճակատամարտերը լինում են՝ ծովային, ցամաքային, օդային։


== Ծանոթագրություններ ==
Skyforger

Skyforger, 1995 թվականին կազմավորված լատվիական ռոք երաժշտախումբ, որին բնորոշ է տրաշ-մետալ, փաուեր-մետալ ոճերի և ժողովրդական երաժշտության տարրերի կիրառումը։ Խմբի ստեղծագործության վրա որոշակի ազդեցություն է գործել նաև նորվեգական բլեք-մետալը։ Խումբն արդեն թողարկել է երաժշտական վեց ալբոմ։


== Պատմություն ==
Երաժշտախումբը 1995 թվականին հիմնել են դում-մետալ ոճի հետևորդ Grindmaster Dead խմբի նախկին անդամները։ 1997 թվականին Skyforger-ը թողարկել է տնային պայմաններում կատարված ձայնագրությունների ոչ ամբողջական՝ կիսատ ալբոմ՝ «Semigalls' Warchant» խորագրով։ 1998-ին լույս աշխարհ է եկել խմբի առաջին լիարժեք ալբոմը՝ «Kauja Pie Saules» («Ճակատամարտ Սեուլեի մերձակայքում») խորագրով։ Դրան հաջորդել է 2000 թվականին թողարկված «Latviešu strēlnieki» («Լատիշ հրաձիգներ») ալբոմը՝ Առաջին համաշխարհային պատերազմի մասին։
2002 թվականին խումբը պայմանագիր է կնքել ձայնագրության գերմանական ապրանքանիշ (լեյբլ) Folter Records-ի հետ և հաջորդ տարում թողարկել «Pērkoņkalve» ալբոմը, որտեղ անդրադարձել է բալթերի հեթանոսական մշակույթի թեմատիկային, առասպելաբանությանը, ավանդական հավատալիքներին։ Այդ նույն տարում Skyforger-ն ինքնուրույնաբար թողարկել է ժողովրդական երաժշտության «Zobena dziesma» ակուստիկ ալբոմը։
2005-ին Folter Records ապրանքանիշով իրականացվել է խմբի առաջին՝ «Semigalls' Warchant» ալբոմի վերաթողարկումը։ Ընդ որում՝ սկզբնական ձայնագրությունները համալրվել են երաժշտական նոր նյութով, որն ստեղծվել էր հատուկ այդ ռելիզի համար։
2010 թվականին Skyforger-ը Metal Blade Records ապրանքանիշով թողարկել է իր վեցերորդ ալբոմը՝ «Kurbads»-ը, որը նվիրված է լատիշ առասպելական հերոս, դյուցազուն Կուրբադսին և երաժշտախմբի համար ունի սկզբունքային, ուղենշային նշանակություն։
2015 թվականին թողարկված «Senprūsija» ալբոմը նույնպես պատմական թեմայով է. նվիրված է Պրուսիայի պատմությանը։


== Սկավառակագրություն ==
1997 — Semigall’s Warchant
1998 — Kauja pie Saules
1999 — Latviešu Strēlnieki
2003 — Pērkonkalve
2003 — Zobena Dziesma
2005 — Semigalls' Warchant (1997-ի ալբոմի վերաթողարկումը՝ համալրված նոր երգերով)
2010 — Kurbads
2015 — Senprūsija


== Խմբի կազմը ==
Պետերիս Կվետկովսկիս (Pēteris Kvetkovskis) — վոկալ, կիթառ, ժողգործիքներ
Էդգարս Գրաբովսկիս (Edgars Grabovskis) — բաս-կիթառ, ժողգործիքներ
Արտուրս Յուրյանսс (Artūrs Jurjāns) — հարվածային գործիքներ
Ալվիս Բեռնանս (Alvis Bernāns) — կիթառ


== Ծանոթագրություններ ==


== Արտաքին հղումներ ==
www.skyforger.lv Skyforger. պաշտոնական կայք
Sharpe-Young, Garry։ «Skyforger biography» (անգլերեն)։ MusicMight։ Արխիվացված է օրիգինալից 2012-11-20-ին։ Վերցված է 2012-11-18
Նովոորեխովկա (գյուղ, Լուբնիի շրջան)

Նովոորեխովկա (ուկրաիներեն՝ Новооріхівка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Նովոորեխովկա գյուղում բնակվում էր 1 654 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2882) Տեդեսկո

(2882) Տեդեսկո (անգլ.՝ Tedesco), աստերոիդ աստերոիդների հիմնական գոտում։ Հայտնաբերվել է 1981 թվականի հուլիսի 26-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,152123 ա. մ., առավելագույնը մոտենում է 2,5428 ա. մ. հեռավորության վրա և հեռանում 3,7614 ա. մ.։ Արեգակի շուրջ մեկ ամբողջական պտույտ է կատարում 2044,1 երկրային օրվա ընթացքում, իր ուղեծրով շարժվելով միջինում 0,176116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2882) Տեդեսկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսկու

Էսկու (էստ․՝ Esku), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 316 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
1172

1172 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1172 թվականն է, 
XII դարի 72-րդ տարին։
Աշխատանք (եռօրյա թերթ)

Անվան այլ կիրառումների համար տե՛ս՝ Աշխատանք (այլ կիրառումներ)Աշխատանք, եռօրյա թերթ։ Հունաստանի կոմունիստական կուսակցության հայկական բաժանմունքի հրատարակություն։ Լույս է տեսել 1926֊1927 թվականներին Սալոնիկում։ Խմբագիրներ՝ Ստեփան Կուրտիկյան, Անտուան Միքայելյան, Պետրոս Ախիկյան։


== Գործունեություն ==
Ձգտել է հունահայ աշխատավորությանը համախմբել պրոլետարական ինտերնացիոնալիզմի գաղափարի շուրջ, ներկայացրել է Խորհրդային Հայաստանի հոգևոր և տնտեսական ձեռքբերումները։ Թերթին զուգնթաց լույս է ընծայվել «Աշխատանքի մոծակ» (խմորատիպ) երգիծական շաբաթաթերթը։


== Ծանոթագրություններ ==
Լակա (գետ)

Լակա  (ռուս.՝ Лака), գետ Ռուսաստանում, հոսում Արխանգելսկի մարզում։ Գետաբերանը տեղակայված է 157 կմ հեռավորության վրա, ավազանի տարածքը՝ 1390 կմ²։


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Топографическая карта Q-38-87,88. Кареполье
Топографическая карта Q-38-99,100. Чижгора
Ավետյաց ձորակ

Ավետյաց ձորակ, ձորակ Մեծ Հայքի Տուրուբերան աշխարհի Տարոն գավառում, Գլակա սուրբ Կարապետ վանքի մոտ, Ավետյաց բլուրի շրջակայքում։ Հիշատակում է Հակոբ Կարնեցին (17-րդ դար)։


== Ծանոթագրություններ ==
Յոշիրո Մորի

Յոշիրո Մորի (ճապոներեն` 森 喜朗, հուլիսի 14, 1937(1937-07-14), Neagari, Nomi district, Իսիկավա (պրեֆեկտուրա), Ճապոնիա)` ճապոնացի քաղաքական գործիչ, 2000 թ. ապրիլի 5-ից մինչև 2001 թ. ապրիլի 26-ը եղել է Ճապոնիայի 85-րդ և 86-րդ վարչապետը։


== Կենսագրություն ==
Ծնվել է Ճապոնիայի ներկայիս Նոմի քաղաքում։ Մայրը մահացել է, երբ Յոշիրոն յոթ տարեկան էր։ Սովորել է Թոքյոյի Վասեդա համալսարանում։ Ավարտելուց հետո աշխատել է պահպանողական "Սանքեյ Շիմբուն" թերթում։
1982 թվականից մինչև 1983 թվականներն զբաղեցրել է կրթության, 1992 թվականից մինչև 1993 թվականը՝ արտաքին առևտրի և արդյունաբերության, իսկ 1995 թվականից 1996 թվականը՝ շինարարության նախարարի պաշտոնները։ Նաև 1993 թ. ընտրվել է լիբերալ-դեմոկրատական կուսակցության գլխավոր քարտուղար։ Յոշիրո Մորիի կենսագրությունը։ Վարչապետ է դարձել 2000 թ. ապրիլին, փոխարինելով ուղեղի կաթվածից մահացած Քեյզո Օբուչիին։ Բնութագրված լինելով որպես "լվի սիրտ և շնաձկան ուղեղ ունեցող", նա եղել է ամենացածր հեղինակություն ունեցած վարչապետը։ 
Ներկայումս Ճապոնիայի ռեգբիի, ինչպես նաև՝ ճապոնա-կորեական խորհրդարանականների միությունների նախագահն է։ 2004 թ. նշանակվել է 2020 թ. օլիմպիական խաղերի կազմկոմիտեի ղեկավար։


== Տե'ս նաև` ==
Շինզո Աբե


== Ծանոթագրություններ ==


== Արտաքին հղումներ ==
Պաշտոնական կայք Archived 2005-08-30 at the Wayback Machine. (ճապոներեն)
1713

1713 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1713 թվականն է, 
XVIII դարի 13-րդ տարին։


== Դեպքեր ==


== Ծնունդներ ==
Հուլիսի 22 - Ժակ Ժերմեն Սուֆլո, ֆրանսիացի ճարտարապետ։ 18-րդ դարի կլասիցիզմի առաջատար ներկայացուցիչներից


== Մահեր ==
Պասանդա

Պասանդա, տարածված մսային ուտեստ, որը ծագում է Հնդկական ենթամայրցամաքից, մասնավորապես` Հյուսիսային Հնդկաստանից, Հայդարաբադից և Պակիստանից։ Ծագել է մեծ մողոլների կայսրերի պալատում մատուցվող ուտեստից։ Ճաշատեսակի անունը կապված է «պասանդե» բառի հետ, որը ուրդու լեզվով նշանակում է «ընտրյալ», «լավագույն», «սիրելի»։ Ըստ մի աղբյուրի՝ սա վերաբերում է մսի մի տեսակի, որն ավանդաբար օգտագործվել է պասանդայի համար, ըստ մեկ այլ աղբյուրի` վերաբերում է հենց ուտեստին։ Կարող նշանակել նաև քարի։


== Պատրաստում ==
Պասանդան ի սկզբանե պատրաստվել է ոչխարի ոտքերից (գառան մսից) և այծի մսից։ Միսը կտրատվում էր շերտերով, թթու դրվում և տապակվում մեծ քանակությամբ համեմունքների հետ։ Այսօր այդ ճաշատեսակը պատրաստվում է հավի մսից և արքայական ծովախեցգետիններից։ Պակիստանում պասանդան սովորաբար պատրաստում են շերտերով կտրտած տավարի մսով։
Միսը կտրտելուց հետո այն մարինացնում են յոգուրտի, չիլիի փոշու, պղպեղի, սխտորի և հիլի մեջ։ Մարինացվելուց մի քանի ժամ հետո միսն այլ բաղադրատարրերի` սոխի, գինձի, չիլիի, երբեմն` դարչինի ու սև պղպեղի հետ դնում են կաթսայի մեջ։ Եփում են կես ժամից մինչև 1 ժամ։ Ուտեստը զարդարում են լոլիկով կամ նուշով (այդ դեպքում այն անվանում են բադամ պասանդա)։ Այն հաճախ մատուցվում է սպիտակ բրնձի կամ նաան հացիկների հետ։


== Պատմություն ==
Պասանդայի նման ճաշատեսակ հիշատակվել է հանրագիտարանային  Manasollasa տրակտատում, սանսկրիտ լեզվով (12-րդ դար)։ Բաղադրության մեջ նշվում էր պատրաստմա եղանակը, ըստ որի յոգուրտի հետ պատրաստելուց առաջ միսը պետք էր բարակ կտրտել։


== Տարբերակներ ==
Չնայած նրան, որ պասանդան սովորաբար մատուցվում է որպես առանձին մսային ուտեստ, այն կարող է պատրաստվել նաև որպես քաբաբ։ Պասանդան հաճախ անվանում են քարի` սերուցքից, կոկոսի կաթից կամ յոգուրտից և նուշից պատրաստված սոուսի պատճառով։


== Ծանոթագրություններ ==
Բոն Սուսեսու (այլ կիրառումներ)

Բոն Սուսեսու, կարող է վերաբերել՝

Բոն Սուսեսու - համայնք Բրազիլիայում՝ Պարաիբա նահանգի կազմում
Բոն Սուսեսու - համայնք Բրազիլիայում՝ Մինաս Ժերայս նահանգի կազմում
Իսետսկոե (գյուղ, Իսետսկի շրջան)

Իսետսկոե (ռուս.՝ Исетское), գյուղ Ռուսաստանի, Տյումենի մարզի Իսետսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(21396) Ֆիշեր-Իվես

(21396) Ֆիշեր-Իվես, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21396) Ֆիշեր-Իվես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գիտնականների տուն (Նովոչերկասկ)

Գիտնականների տուն (ռուս.՝ Дом учёных), առանձնատուն Ռուսաստանի Ռոստովի մարզի Նովոչերկասկ քաղաքի կենտրոնում։ Գտնվում է Ատամանսկայա փողոցում։


== Պատմություն ==
Շենքը 1909 թվականին մոդեռն ոճով կառուցել է ինժեներ, Դոնի պոլիտեխնիկական ինստիտուտի ճարտարապետության բաժնի դասախոս, Գ. Մ. Սալնիկովը։ Նախագծի հեղինակն այս տանն ապրել է մինչև 1911 թվականը, երբ այն վարձակալությամբ հանձնել է ինստիտուտի գրադարանին, իսկ ինքը տեղափոխվել է բակային կցաշենք։ Գրադարանը շուտով դարձել է համալսարանի մշակութային կենտրոնը, իսկ Սալնիկովի տունը հայտնի է դարձել որպես Գիտնականների տունը, որտեղ պոլիտեխնիկի ուսուցիչները հանգստանում և աշխատում էին։
1985-1993 թվականներին շենքը զբաղեցրել է արհեստակցական միությունների քաղաքային կոմիտեն, 1993 թվականին՝ քաղաքապետ Ն. Ի. Պրիսյաժնյուկն այն վարձակալությամբ հանձնել է կազակներին։ Տասը տարի այս շենքում է տեղակայվել Դոնի զորքի Նովոչերկասկի կազակական շրջանի ատամանական վարչությունը։ 2003 թվականին շրջանային ատաման Ա. Պ. Վոլկովը կազակների կառավարությունը տեղափոխել է քաղաքային մշակույթի տուն։ 2000-ական թվականների սկզբին առանձնատունը մի քանի անգամ մի սեփականատիրոջից անցել է մյուսին։ Ճարտարապետության հուշարձանի վիճակը վատթարանում էր։ 2004 թվականին շենքը վերականգնվել է։


== Նկարագրություն ==
Տարածական կազմակերպումը, ճակատների ասիմետրիան, դեկորատիվ տարրերը լիովին համապատասխանում են մոդեռն միտումներին։ Երկհարկանի շենքի կարմիր գծից դուրս է գալիս գլխավոր մուտքը և մետաղյա դեկորատիվ ցանկապատը։ Երկրորդ հարկը դիտվում է որպես վերնահարկ։ Շենքը ասիմետրիկ է՝ բարդ կոնֆիգուրացիայով։ Ճակատամասը երկգույն է, ֆրիզը՝ երկրաչափական ռելիեֆով, քիվերը՝ հարթ։ Ձախ ճակատային հատվածը զարդարում է կլոր աշտարակը՝ կոնաձև մետաղյա տանիքով։ Առաջին հարկի պատուհանների և առջևի դռների շրջանակները ստեղծված են բարդ ձևերով, դրանց բարձրության կեսը կանելյուրներ են, իսկ վերին հատվածը համալրված է վեգետացիոն դեկորացիայով և  ամրոցային քարերով։ Ամբողջ ճակատային մասով անցնում է ռելիեֆային գոտի` ընդգծելով վերևի և ներքևի մասերի նախագծման տարբերությունը։ Առջևի երկհարկանի հատվածը պատշգամբով առաջ է բերված, ճակատի աջ անկյունը ամրացված է լայն որմնասյունով։ Առանձնատան դիմացի ցանկապատը, դարպասը մոդեռն ոճի են։ Գլխավոր մուտքի դռան վերևի երկրորդ հարկը զարդարված է լոջիայի ձևով։


== Ծանոթագրություններ ==
Տորֆաբուժություն

Տորֆաբուժություն, ցեխաբուժության եղանակ, տորֆի օգտագործումը բուժիչ նպատակով։ Սովորաբար օգտագործում են սանիտարահիգիենիկ պահանջներին համապատասխանող տորֆաբուժություն։ 
Առավել արդյունավետ է համարվում բուսական մնացորդների բարձր քայքայվածություն (ավելի քան 60%) և 42—52 °C ջերմաստիճան ունեցող տորֆը, որն ունի օրգանական նյութերի բարձր պարունակություն, փոքր ջերմահաղորդականություն, մեծ ջերմունակություն։ 
Կիրառվում է հիմնականում ապլիկացիայի եղանակով։ Տորֆաբուժությունն երբեմն զուգակցում են Էլեկտրաբուժության հետ։
Ռուջերո Պասկարելի

Ռուջերո Պասկուարելի (սեպտեմբերի 10, 1993(1993-09-10), Պեսկարա, Աբրուցցո, Իտալիա), իտալացի դերասան և երգիչ։ 2010 թվականանին մասնակցել է իտալական չորրորդ եթերաշրջանի Factor X-ին։ Նա նաև հայտնի է «Վիոլետտա» հեռուստասերիալի Ֆեդերիկոյի դերով և «Ես Լունան եմ» սերիալի Մատտեոյի դերով։


== Կենսագրություն ==
Ռուջերո Պասկուարելին ծնվել է 1993 թվականի սեպտեմբերի 10-ին Պեսկարա նահանգում՝ Բրունո և Անտոնելլա Պասկուարելիի ընտանիքում, մեծացել է Չիտա-Սանտ-Անջերլիում։ Մանկության տարիներին նա կիթառի և դերասանական դասերի էր մասնակցում։ Ավագ դպրոցում Պասկուարելին սովորում էր մանկավարժական համալսարանում և մասնագիտանում արվեստի և զվարճանքի ոլորտներում։ Նա ավագ դպրոցի աշակերտ էր և դարձել է տեղական «65013» ռոք խմբի երգիչ։ Ռուջերոն ունի կրտսեր եղբայր Լեոնարդոն և քույրը՝ Վիկտորիան։


== Factor X ==
2010 թվականին Պասկուարելիի ավագ դպրոցում տեղի ունեցավ Factor X տաղանդավոր շոուի իտալական տարբերակի չորրորդ եթերաշրջանը, որի արդյունքում Մարա Մայոնչին ընտրեց նրան տղաների թիմի համար։ Պասկուարելիին չթուլատրեցին մասնակցել եզրափակիչ շոուին, քանի որ նա 17 տարեկան էր և շոուն կեսգիշերին էր տեղի ունենալու, իսկ իտալական կանոններով դա անթուլյատրելի էր։ Արդյունքում Պասկուարելլին զբաղեցրեց 6-րդ հորիզոնականը։


== Անձնական կյանք ==
2014 թվականից նա բնակվում է Արգենտինայում, ինչպես նաև ներկայումս հանդիպում է իր գործընկերուհու հետ, «Վիոլետտա» սերիալի՝ Կանդելարի Մոլֆեսի հետ։ 2014 թվականից նրանք միասին նկարահանում են տեսանյութեր և տարածում իրենց համատեղ YouTube-յան ալիքով։


== Ֆիլմագրություն ==


== Սկավառակագորւթյուն ==


== Մցանակներ և նոմինացիաներ ==


== Շրջայց ==
Soy Luna en concierto (2017) - Gira latinoamericana
Soy Luna Live (2018) - Gira europea
Soy Luna en vivo (2018) - Gira latinoamericana


== Ծանոթագրություններ ==


== Արտաքին հղումներ ==
YouTube
Facebook
Twitter
Instagram
Կարջալիի մարզ

Կարջալիի մարզ (բուլղար․՝ Област Кърджали), Բուլղարիայի քսանութ մարզերից մեկը, Բուլղարիայի Հարավկենտրոնական տարածաշրջանում է։ Վարչական կենտրոնը Կարջալի քաղաքն է։ Տարածքը 3216 կմ է, որը Բուլղարիայի տարածքի 2,9%-ն է։ Հյուսիս-արևմուտքում սահմանակցում է Պլովդիվի մարզի հետ, արևելքում՝ Հասկովոյի մարզի հետ, արևմուտքում՝ Սմոլյանի մարզի հետ և հարավում՝ Հունաստանի հետ։


== Բնակչություն ==
Մարզի բնակչությունը ըստ 2012 թվականի հաշվարկի 152 հզ. 808 մարդ է։
Բնակչության 66,2 տոկոսը թուրքեր են, 30,2 տոկոսը՝ բուլղարներ, 3,6 տոկոսը՝ գնչուներ։


== Արտաքին հղումներ ==
Պաշտոնական կայքը (բուլղ.), (անգլ.)
Ձորաշենի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ձորաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քվեդա Ճկղեպի

Քվեդա Ճկղեպի (վրաց.՝ ქვედა ჭყეპი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 290 մետր բարձրության վրա։ Շրջկենտրոն Տղիբուլից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 109 մարդ։


== Ծանոթագրություններ ==
Թեքմադաշ

Թեքմադաշ, լեռ Հայաստանում, Արագած լեռնազանգվածում, նրա հարավային կողմում։


== Ծանոթագրություններ ==
Մեռ

Մեռ (անգլ.՝ Mayor Island), կղզի Նոր Զելանդիայում։ Վարչականորեն մտնում է նորզելանդական Բեյ օֆ Պլենտի շրջանի մեջ։


== Աշխարհագրություն ==
Ըստ երկրաբանների Մեռ կղզին իրենից ներկայացնում է քնած վահանային հրաբուխ, որը գտնվում է Պլենտի ծոցում, Հյուսիսային կղզուց ոչ հեռու, մոտավորապես 35 կմ է այստեղից Տաուրանգա քաղաք։ Ենթադրվում է, որ կղզին ձևավորվել է 120-35 հազար տարի առաջ։ Ցամաքի ընդհանուր մակերեսը կազմում է 12,77 կմ²։ Մեռ կղզու մակերեսը բավականին անհարթ է։ Բարձր կետը Օպուախաու լեռն է, որի բարձրությունը 354 կմ է։
Կղզում առկա են երկրաջերմային աղբյուրներ, ինչպես նաև երկու փոքր խառնարանային լճեր, Արոարոտամախինեն (նրա ջուրը կանաչ գույն ունի) և Տե-Պարիտուն  (նրա ջուրը սև գույնի է), գտնվում են երկու զուգահեռ կալդերաների մեջ, որոնք ձևավորվել են ժայթքման ժամանակ, մոտավորապես 36 000 և 6340 տարի առաջ։ Մեռում տեղի են ունեցել տարբեր տեսակի ժայթքումներ՝ լավա շատրվաններ, ստրոմբոլիտներ, պլինինյան ժայթքումներ։ Լամայի վերջին արտահոսքերը տեղի են ունեցել մոտավորապես 500-1000 տարի առաջ։
Կղզում բնակվում են թռչունների տարբեր տեսակներ, որոնցից առանձնացվում են մեդոսոս-մակոմակոն և նորզելանդական տուին։ Նույնպես առանձնացվում են նորզելանդական կական, արծաթե սպիտակաաչքը և այլ թռչուններ։


== Պատմություն ==
Մինչ եվրոպացիների այստեղ գալը կղզում բնակվում էին Նոր Զելանդիայի տեղաբնիկները, ովքեր մաորիներն էին, որի ներկայացուցիչները բարձր էին գնահատում տեղի վանակատները, որը նրանք օգտագործում էին որպես կտրող նյութ։ Մաորիներեն վանակատին անվանում են «տուխուա»; Այդպես էլ նրանք հնում անվանել են կղզին։ Բացի այդ մաորիի առասպելներու Տուխուա անվանել են նաև Մեետիա կղզուն, որը գտնվում է հայտնի Խավաիկում։
Առաջին մարդը, ով բացահայտել է կղզին, դա եղել է բրիտանացի գիտնական Ջեյմս Կուկը, որը բացահայտել է կղզին 1769 թվականի նոյեմբերի 3-ին։ Ծովագնացը կղզին անվանել է ի պատիվ լորդ-մեռի օրվա, որը պետք է անցկացվեր Լոնդոնում։
1836 թվականին Մեռ կղզի են եկել առաջին քրիստոնյա միսիոներները, որոնց բնակեցումը փոխել է տեղացիների կյանքը։ Արդեն XIX դարում կղզին դարձավ անմարդաբնակ։
1953 թվականից Մեռը համարվում է արգելանոց և գտնվում է «Tuhua Trust Board» հսկողության տակ։ 1993 թվականին ղզու հյուիսային ափին ստեղծվեց ծովային արգելանոց։


== Բնակչություն ==
Համաձայն 2006 թվականի մարդահամարի կղզին համարվում է անմարդաբնակ, չնայած 2001 թվականին այնտեղ ապրում էր 3 մարդ։


== Ծանոթագրություններ ==
1479

1479 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1479 թվականն է, 
XV դարի 79-րդ տարին։


== Դեպքեր ==
Ապրիլի 25 Օսմանյան կայսրության և Վենտիկի հանրապետության միջև կնքվում է Կոնստանդնուպոլսի պայմանագիրը, Ալբանիայի ամբողջ տարածքն անցնում է Օսմանյան կայսրության տիրապետության տակ։ Վենետիկը կորցնում է Լեմնոս կղզին և տարեկան պետք է վճարի 10 000 ոսկե դուկատ։
Հոկտեմբերի 13՝ Ցորենի դաշտի ճակատամարտը (հունգ.՝ Kenyérmezei csata, թուրքերեն՝ Ekmek Otlak Savaşı, ռումիներեն՝ Bătălia de la Câmpul Pâinii)։ Հունգարական թագավորության բանակը Տրանսիլվանիայում հաղթանակ է տանում Օսմանյան կայսրության զորքի դեմ, թուրքերից սպանվում է 10 000 մարդ։


== Ծնունդներ ==
Մարտի 25 Վասիլի III, Մոսկվայի մեծ իշխան (մ. 1533)
Հունիսի 15 Լիզա դոլ Ջոկոնդո, համարվում է Մոնա Լիզայի բնորդուհին (մ. 1542)


== Մահեր ==
Անթոնելո դա Մեսինա, իտալացի նկարիչ (ծն. 1429/1431 թթ.)
Միրնոե (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Միրնոե գյուղում բնակվում էր 28 մարդ։ Բնակավայրը զբաղեցնում է 0,25 կմ² տարածք։ Բնակչության խտությունը կազմում էր 112 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինդրին

Ինդրի (լատ.՝ Indri indri), խոնավաքիթ պրիմատների ամենախոշոր ներկայացուցիչը, որի մարմնի երկարությունը մինչև 90 սմ է, քաշը՝ մինչև 10 կգ։


== Արտաքին տեսք ==
Ունի կարճ պոչ (5-10 սմ)։ Ապրում է ծառերի վրա, հազվադեպ է իջնում գետնին։ Ակտիվ է հիմնականում ցերեկը։ Սնվում է տերևներով, հազվադեպ՝ պտուղներով։


== Անվանում ==
«Ինդրի» անվանումը թյուրիմացություն հետևանք է, քանի որ կենդանին Մադագասկարում կոչվում է «բաբակոտո», իսկ «ինդրի» նշանակում է «ահա նա»։ Ինդրիներն ապրում են 2-5 անհատից կազմված ընտանիքներով։ 


== Տարածում ==
Ինդրիայինների ընտանիքը (Indriidae) ներառում է շուրջ 20 տեսակի կենդանիներ, որոնք տարածված են Մադագասկարում։ Հիմնականում ծառաբնակ են։ Երբեմն կարող են իջնել գետնին։
Ինդրիները տարածված են Մադագասկարի հյուսիսարևելյան մասում, խոնավ արևադարձային անտառներում։ Բացառապես բուսակեր են, սնվում են հիմնականում տերևներով, երբեմն՝ պտուղներով, ծաղկաթերթիկներով։ Ինչպես մյուս բուսակեր կաթնասունները, ինդրիները ևս ժամանակի մեծ մասը ծախսում են հանգստի վրա, որի ընթացքում մարսում են բուսական կերը։ Մարսողությունը խթանելու համար երբեմն իջնում են գետնին և կուլ տալիս հողի որոշ քանակություն, ինչը հավանաբար օգնում է մարսել տերևներում պարունակվող թունավոր նյութերը։


== Պատկերասրահ ==

		
		
		


== Ծանոթագրություններ ==


== Գրականություն ==
Կենդանիների Հանրագիտարան, Վահագն Աբրահամյան
Ronald M. Nowak։ Walker’s Mammals of the World. Johns Hopkins University Press, Baltimore 1999, ISBN 0-8018-5789-9.
Nick Garbutt։ Mammals of Madagascar. A Complete Guide. Yale University Press, New Haven & London 2007, ISBN 978-0-300-12550-4


== Արտաքին հղումներ ==
Ինդրին Mammals.ru կայքում
Սաբաուդա պատկերասրահ

Սաբաուդա պատկերասրահ (իտալերեն՝ Galleria Sabauda), պատկերասրահ Իտալիայի Թուրին քաղաքում, որի նմուշները Սավոյա ընտանիքը հավաքել է դարերի ընթացքում։


== Պատմություն ==
Թանգարանը, որի առաջին տնօրեններն են եղել Ռոբերտո և Մասսիմո դ՛Աձելյոն, միավորում է Եվգենի Սավոյացու արվեստի հավաքածուն, որը վերջինիս մահից հետո ձեռք էր բերել նրա զարմիկը՝ Սարդինիայի թագավորը, Թուրինի թագավորական պալատի աշխատանքները, Սավոյ-Կարինյանո պատկերասրահի կտավները, Ջենովայի թագավորական պալատի հավաքածուները, որոնք ձեռք են բերվել 1824 թվականին։
1832 թվականի հոկտեմբերի 2-ին Կառլ Ալբերտը Պալացցո Մադամայում կատարեց պատկերասրահի բացումը, որը պարունակում էր 365 նկարներ։ 1865 թվականին Մասսիմո դ՛Աձելյոն հավաքածուն փոխանցել է Գվարինո Գվարինիի նախագծած Գիտությունների ակադեմիայի պալատին (Palazzo dell'Accademia delle Scienze, 1679), որտեղ հավաքածուն մնացել է մինչև 2012 թվականը, նախքան ներկայիս վայր տեղափոխելը։
2014 թվականի դեկտեմբերի 4-ին Իտալիայի մշակույթի նախարարի ներկայությամբ բացվել է թագավորական պալատի նոր թևը (Manica Nuova):


== Հավաքածու ==
Պատկերասրահի հավաքածուն ներառում է հոլանդացի նկարիչներ Գերարդ Դաուի, Յան վան Էյքի, Հանս Մեմլինգի, Ռեմբրանդ վան Ռեյնի, Անտոնիս վան Դեյքի, ինչպես նաև իտալացի նկարիչների գործեր՝ Դուչչո դի Բուոնինսենյայի, Մակրինո դ՛Ալբայի, Սանդրո Բոտիչելլիի, Ֆիլիպպինո Լիպպիի, Բերնարդո Դադդիի, Անջելիկոյի, Պիերո դել Պոլայոլոյի, Անյոլո Բրոնզինոյի, Բերնարդո Բելլոտտոյի, Ջովանի Կանավեզիոյի, Օրացիո Ջենտիլեսկիի, Անդրեա Մանտենյայի, Ջովաննի Ջիրոլամո Սավոլդոյի, Ջովաննի Բատիստա Տիեպոլոյի, Գաուդենցիո և Դեֆենդետե Ֆերարիների, Ջովաննի Բելլինիի, Գվերչինոյի, Ֆրանչեսկո Կաիրոյի, Սեբաստիանո Ռիչչիի, Ջովանի Մարտինո Սպանցոտտիի, Տիցիանի, Պաոլո Վերոնեզեի, Տինտորետտոյի։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2016-04-25 at the Wayback Machine.
Հոկեյ

Հոկեյ (անգլ.՝ Hockey, հավանաբար հին ֆրանսերեն hoquet — հովվի ցուպ՝ կեռով), օլիմպիական թիմային սպորտաձև մականներով և գնդակով կամ տափօղակով, որի նպատակն է անհատական վարման և փոխանցումների միջոցով առավել թվով գնդակներ անցկացնել հակառակորդի դարպասը։ Գոյություն ունի հոկեյի 3 հիմնական տեսակ. տափօղակով հոկեյ (միջազգային պաշտոնական տերմինաբանությամբ՝ հոկեյ սառույցի վրա), գնդակով հոկեյ և մականախաղ։ Խաղում են հատուկ դաշտերում (հրապարակներում)։


== Կազմ և խաղի ժամանակ ==
Գնդակով հոկեյի և խոտի հոկեյի դեպքում յուրաքանչյուր թիմում լինում են 11 խաղացող (դարպասապահով), [տափօղակով հոկեյ]ի դեպքում՝ 6 խաղացող (կազմը, բացի դարպասապահից, խաղի ընթացքում անընդհատ փոփոխվում է)։ Խաղի ժամանակը համապատասխանաբար՝ 90, 70 (1 ընդմիջում) և 60 րոպե (այսպես կոչված մաքուր խաղաժամանակ, 2 ընդմիջումով)։


== Պատմություն ==
Մականախաղը հայտնի է եղել դեռևս Ք. ա. II հազարամյակում, Եգիպտոսում, Պարսկաստանում, Հունաստանում, Ամերիկայի Միացյալ Նահանգներում, Ճապոնիայում, Եվրոպաում, XIX դարի կեսին։ 1908-ից (բացի 1912 և 1924) խոտի հոկեյ մրցումները (տղամարդկանց) ընդգրկվել են օլիմպիական խաղերի ծրագրում, 1980-ից ընդգրկվեցին նաև կանանց թիմերը։ 1924-ին հիմնվել է Հոկեյի միջազգային ֆեդերացիան։ 1971-ից, 2 տարին մեկ, անցկացվում են աշխարհի առաջնություններ տղամարդկանց, իսկ 1976-ից՝ նաև կանանց թիմերի միջև, 1969-ից՝ Եվրոպայի երկրների գավաթի, 1970-ից՝ Եվրոպայի առաջնության խաղեր (տղամարդկանց միջև)։ Նախկին Խորհրդային Միությունում խոտի հոկեյ մտցվել է 1960-ական թթ. կեսերից։ 1967-ին ստեղծվել է գնդակով հոկեյի և խոտի հոկեյի ֆեդերացիան։ Խոտի հոկեյը Հայաստանում հայտնի է եղել «մականախաղ» անվանումով։
Գնդակով հոկեյըԵվրոպայի մի շարք երկրներում հայտնի է դեռևս միջին դարերից։ Ժամանակակից հոկեյն առաջացել է Մեծ Բրիտանիայում՝ XIX դարի 2-րդ կեսին, Ռուսաստանում՝ XIX դ. 60-ական թթ. 1928-ին հիմնվել է Հոկեյի համամիութենական սեկցիա։ 
Տափօղակով հոկեյը ծագել է XIX դարի 60-ական թթ.՝ Կանադայում։ 1870-ին Տորոնտոյում ստեղծվել է Հոկեյ առաջին ասոցիացիան։ 1879-ին առաջին անգամ ձևակերպվել և 1886-ին հրապարակվել են խաղի կանոնները։ 1890-ական թթ. սկսած Կանադայում և ԱՄՆ-ում անցկացվել են պրոֆեսիոնալ թիմերի կանոնավոր մրցումներ, 1892-ից՝ Ատենլիի գավաթի համար։ 1899-ին Մոնրեալում կառուցվել է աշխարհում առաջին փակ սահադաշտը (արհեստական սառույցով)։ 1908-ից խաղարկվում է Ալշանի գավաթի (այժմ՝ սիրողական ակումբների համար), 1925-ից՝ ՆԽԼ-ի չեմպիոնատը։ XX դարի 1-ին կեսի հյուսիս-ամերիկյան հոկեյի ականավոր վարպետներ են եղել Բ. Կուկը, Պ. Բուշարը, Բ. Գարնենը, Մ. Ռիշարը, Ժ. Բելիվոն, Դ. Հերվին, Պ. Պիլոտը, 60-70-ական թթ.՝ Գ. Հոուն, Ռ. Հալլը, Մ. Միկիտան, Ռ. Օրրը, Ֆ. էսպոզիտոն, Ռ. Կլարկը և ուրիշներ։ XX դարի սկզբին տափօղակով հոկեյը սկսեց տարածվել Եվրոպայում։ 1908-ին հիմնվեց սառույցի վրա Հոկեյի միջազգային լիգան, որը 1976-ին միավորում էր 30 երկրների ազգային ֆեդերացիաներ, 1924-ից տափօղակով հոկեյ ընդգրկվել է ձմեռային օլիմպիական խաղերի ծրագրում։ 1956-ի օլիմպիական խաղերին տափօղակով հոկեյի ԽՍՀՄ հավաքականի դարպասապահն է եղել ԽՍՀՄ սպորտի վարպետ Գրիգոր Մկրտչյանը։ Օլիմպիական չեմպիոններ են եղել հետևյալ թիմերը. Կանադա - 6, ԽՍՀՄ - 5, Մեծ Բրիտանիա և ԱՄՆ - մեկ անգամ։ 1930-ից կանոնավոր անցկացվում են աշխարհի առաջնություններ (1924-ի և 1928-ի օլիմպիական տուրնիրները հռչակվել են որպես աշխարհի առաջնություններ)։
Ալվարի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ալվար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կոպրիվնիցա

Կոպրիվնիցա (խորվ.՝ Koprivnica), քաղաք Խորվաթիայի հյուսիսային մասում։ Կոպրիվնիցկո-Կրիժևացկայա ժուպանության խոշորագույն քաղաք։ Բնակչությունը կազմում է 24 809 մարդ (2001 թվական), 2005 թվականի տվյալներով՝ 25 000 մարդ։
Կոպրիվնիցան գտնվում է Զագրեբից հյուսիս-արևելք (հեռավորությունը մայրաքաղաքից 75 կմ)։  32 կմ դեպի հյուսիս-արևմուտք գտնվում է Վարաժդին քաղաքը, 30 կմ դեպի հարավ-արևմուտք՝ Կրիժևցի քաղաքը, 22 կմ հարավ-արևելք՝ Ջուրջևաց քաղաքը։
Կոպրիվնիցան խոշոր տրանսպորտային հանգույց է։ Այստեղ են հատվում երկաթուղային Զագրեբ - Բուդապեշտ և Վարաժդին - Օսիեկ մայրուղիները։
Կոպրիվնիցան արդյունաբերական քաղաք է։ Տնտեսության հիմքը կազմում է սննդի, քիմիական և փայտամշակման արդյունաբերությունը։ Քաղաքի խոշորագույն ձեռնարկություններից է Podravka ընկերությունը։ Քաղաքում տեղակայված է նաև գարեջրի Carlsberg Croatia ընկերությունը, որն արտադրում է Pan գարեջուրը։


== Պատմություն և տեսարժան վայրեր ==
Քաղաքը առաջին անգամ հիշատակվել է 1272 թվականին, բայց քաղաքի կարգավիճակ ստացել է 1356 թվականին։
16-րդ դարում քաղաքում կառուցվել է ամրոց՝ թուրքական հարձակումներից պաշտպանելու համար։ 17-րդ դարում քաղաքը ապրել է բուռն զարգացում։ Նույն դարում բարոկկո ոճով կառուցվել է Սուրբ Նիկոլայ եկեղեցին։


== Սպորտ ==
Քաղաքում հիմնվել է Սլավեն Բելուպո ֆուտբոլային ակումբը, որը հանդես է գալիս Գրադսկի մարզադաշտում։


== Հայտնի բնակիչներ ==
Բադել Մարիյան
Բարտլ Զլատա
Իվան Գեներալիչ
Վինկո Գրդան


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Մուրման Լեբանիձե

Մուրման Լեբանիձե (վրաց.՝ მურმან ლებანიძე, նոյեմբերի 14, 1922(1922-11-14), Աղստև, Ադրբեջան - օգոստոսի 17, 2002(2002-08-17), Թբիլիսի, Վրաստան), վրացի բանաստեղծ, թարգմանիչ, ակնարկագիր։ Ռուսթավելի մրցանակի դափնեկիր (1973)։


== Կենսագրություն ==
Մուրման Լեբանիձեն ծնվել է Ադրբեջանի Աղստև քաղաքում։ Սովորել է Թբիլիսիի պետական համալսարանի բանասիրական ֆակուլտետում։ Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին, ծանր վիրավորվել է և վերադարձել Թբիլիսի։ 1948 թվականին ամուսանցել է Հելեն Ճավճավաձեի հետ։
1950 թվականին լույս է տեսել բանաստեղծությունների առաջին գիրքը։ Ավելի քան 30 գրքերի հեղինակ է։ Գրել է նաև մանուկների համար։ Վրացերեն է թարգմանել Նիկոլայ Նեկրասովի և այլ բանաստեղծների գործերը։ Գրել է «Սևանի ափին» պոեմը։


== Գրականություն ==
ვასაძე. ა, ქსე, ტ. 6, გვ. 152, თბ., 1983


== Ծանոթագրություններ ==
Ռուբիա

Ռուբիա (ֆր.՝ Roubia), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 450 մարդ, բնակչության խտությունը` 60.98 մարդ/կմ²։ Բնակավայրը զբաղեցնում է 7.38 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 37 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 275 աշխատունակ (15-64 տարեկան)  բնակիչ, որոնցից ակտիվ էին 196-ը, իսկ ոչ ակտիվները` 79։ Ակտիվության ցուցանիշը կազմում է 71,3 %։ 196 աշխատունակ մարդկանցից աշխատել է 178 անձ (96 տղամարդ և 82 կին)։ Գործազուրկ են եղել 18 անձ (11 տղամարդ և 7 կին)։ 79 անաշխատունակներից 19-ը եղել են աշակերտներ կամ ուսանողներ, 32-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կելհայմ

Անվան այլ կիրառումների համար տե՛ս՝ Կելհայմ (այլ կիրառումներ)Կելհայմ  (գերմ.՝ Kelheim), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 15488 է (2010 թվականի դեկտեմբերի 31–ի տվյալներով)։ Զբաղեցնում է 76.79 կմ² տարածք։ Պաշտոնական կոդ՝ 09 2 73 137։


== Ծանոթագրություններ ==


== Արտաքին հղումներ ==
Պաշտոնական էջ
Շելբի շրջան (Իլինոյս)

Անվան այլ կիրառումների համար տե՛ս՝ Շելբի շրջան (այլ կիրառումներ)Շելբի շրջան (անգլ.՝ Shelby County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.966 կմ² է, բնակչությունը՝ 22.363 մարդ (2010 թ. տվյալներով)։ Շրջկենտրոնն է Շելբիվիլ բնակավայրը։ Կազմավորվել է 1827 թ.։
Նիկողայոս Չեմբերջի

Նիկողայոս Կարապետի Չեմբերջի (Նիկոլայ Կարպովիչ) [օգոստոսի 11(24) 1903, Ցարսկոյե Սելո (այժմ՝ Պուշկինո) ապրիլի 22 1948, Մոսկվա], հայ խորհրդային կոմպոզիտոր։ Բաշկիրական ՀԽՍՀ արվեստի վաստակավոր գործիչ (1944 թ.)։


== Կենսագրություն ==
Ստեղծագործության առաջին ուսուցիչը եղել է մորեղբայրը՝ Ա․ Սպենդիարյանը, որը և օգնել է նրան նոտագրելու իր առաջին երկերը (սոնատինա, պրելյուդներ, 2 քայլերգ և այլն)։ 1923-1928 թվականներին սովորել է Մոսկվայի կոնսերվատորիայում (Ա․ Ալեքսանդրովի դասարան), ուսման տարիներին գրել 2 լարային կվարտետ, փողային գործիքների և դաշնամուրի կվինտետ, ջութակի կոնցերտ, «Պիոներիա» սյուիտ՝ շեփորի և դաշնամուրի համար, «Հայաստան» սյուիտ՝ ձայնի և դաշնամուրի համար։ Եղել է Մոսկվայի կոնսերվատորիայում ստեղծված «Արտադրական կոլեկտիվի» («Պրոկոլլ») կազմակերպիչներից, մասնակցել ՌԱՊՄ-ին։ 1937-1938 թվականներին եղել է ԽՍՀՄ կոմպոզիտորների միության Մոսկվայի կազմակերպության վարչության նախագահ։ Մշակել է ռուսական, հայկական, ուզբեկական, տաջկական, մոլդավական ու բաշկիրական, ժողովրդական երգեր։ Գրել է «Տաջիկական սյուիտ» (1932 թ.), «Ուզբեկական սյուիտ» (1938 թ.), «Ռուսական նախերգանք» (1936 թ.), «Կարլուգաս» («Ծիծեռնակ») բաշկիրական օպերա (1941 թ., բեմադրվել է 1942 թ.) և այլն։ Լավագույն գործերից է «Պարային սյուիտ»-ը սիմֆոնիկ նվագախմբի համար (1940 թ.), հիմնված հայկական ժողավրդական երաժշտության տարրերի օգտագործման վրա։ Նշանակալից են երրորդ կվարտետը (1943 թ., ԽՍՀՄ պետական մրցանակ, 1946 թ.), «Հայաստան» սիմֆոնիա-պոեմը (1944 թ., հրատարակվել է 1961 թ.), Հայկական երգերը՝ ձայնի և լարային կվարտետի համար (1945 թ.)։


== Ծանոթագրություններ ==
Օբերշեֆոլսայմ

Օբերշեֆոլսայմ (ֆր.՝ Oberschaeffolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2170 մարդ, բնակչության խտությունը` 287.04 մարդ/կմ²։ Բնակավայրը զբաղեցնում է 7.56 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 8 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1440 աշխատունակ (15-64 տարեկան)  բնակիչ, որոնցից ակտիվ էին 1026-ը, իսկ ոչ ակտիվները` 414։ Ակտիվության ցուցանիշը կազմում է 71,3 %։ 1026 աշխատունակ մարդկանցից աշխատել է 971 անձ (481 տղամարդ և 490 կին)։ Գործազուրկ են եղել 55 անձ (37 տղամարդ և 18 կին)։ 414 անաշխատունակներից 162-ը եղել են աշակերտներ կամ ուսանողներ, 174-ը` թոշակառուներ, իսկ 78-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տատյանա Լոլովա

Տատյանա Լոլովա (բուլղար․՝ Татяна Лолова, փետրվարի 10, 1934(1934-02-10), Սոֆիա, Բուլղարիայի թագավորություն - մարտի 22, 2021(2021-03-22), Սոֆիա, Բուլղարիա), բուլղարացի թատրոնի և կինոյի դերասանուհի։ Առավել հայտնի է իր կատակերգական դերերով, որոնք նա խաղացել է ավելի քան 40-ամյա գործունեության ընթացքում՝ լինելով Բուլղարիայի ամենահայտնի դերասանուհիներից։


== Կենսագրություն ==
Լոլովան ծնվել է 1934 թվականին Սոֆիայում։ Մայրը ծագմամբ եղել է ռուս-ուկրաինացի, հայրը՝ Ժելյազկոն, եղել է հաշվապահ։ 1955 թվականին Տատյանան ավարտել է Թատրոնի և կինոարվեստի ազգային ակադեմիան և մինչև 1956 թվականն աշխատել է Ռուսե քաղաքի թատրոնում, այնուհետև՝ Սոֆիայի նորաստեղծ «Ալեկո Կոնստանտինով» երգիծական թատրոնի թատերախմբում։


== Ֆիլմերից ==


== Ծանոթագրություններ ==


== Աղբյուրներ ==
Gencheva Galina (2008)։ Bulgarian Feature Films encyclopedia։ Sofia: Publishing house "Dr Ivan Bogorov"։ ISBN 978-954-316-069-3 
Kovachev Pencho (2008)։ 50 Golden Bulgarian Films։ Sofia: Publishing house "Zahariy Stoyanov"։ ISBN 978-954-09-0281-4
Ռանս (Օբի գավառ)

Ռանս (ֆր.՝ Rances), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 42 մարդ, բնակչության խտությունը` 11.02 մարդ/կմ²։ Բնակավայրը զբաղեցնում է 3.81 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 40 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 30 աշխատունակ (15-64 տարեկան)  բնակիչ, որոնցից ակտիվ էին 18-ը, իսկ ոչ ակտիվները` 12։ Ակտիվության ցուցանիշը կազմում է 60,0 %։ 18 աշխատունակ մարդկանցից աշխատել է 16 անձ (10 տղամարդ և 6 կին)։ Գործազուրկ են եղել 2 անձ (1 տղամարդ և 1 կին)։ 12 անաշխատունակներից 1-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստորին Սեզյա

Ստորին Սեզյա (ռուս.՝ Нижняя Сезя ), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի ձախ ափին՝ 276 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000045906
Հիդրոլոգիական ուսումնասիրությունների կոդը - 103004590
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զուգահեռ աշխարհներ (ֆիլմ)


== Սյուժե ==
Շատ տարիներ առաջ երկու մոլորակ ձգվեցին իրար, հիմա երկու մոլորակներում էլ ապրում են մարդիկ, ամեն մոլորակը ունի իր ձգողականությունը։ Վերևի մոլորակում հարստություն է և բարեկեցություն։ Նրա վրա ստեղծված է կազմակերպություն, որը օգտագործում է երկրորդ մոլորակի ընդերքը և դրա փոխարեն տալիս էլեկտրաէներգիա, այն գնով, որը հարմար է երկրորդ մոլորակի աղքատ բնակիչներին։ Մարդկանց տեղափոխությունը մոլորակների միջև խիստ հսկվում է։
Իրադարձությունների կենտրոնում կան երկու մարդիկ՝ հարուստ ընտանիքի աղջիկ վերևի մոլորակից և մի հասարակ մարդ ներքևի մոլորակից։ Նրանց միջև կա սեր և ուրիշ այլ հանգամանքներ, դրանք դժվարանում են նրանով, որ նրանց միությունից է կախված երկու մոլորակների ճակատագիրը։


== Դերերում ==
Ադամ - Ջիմ Ստյորդջեսս 
Իդեն - Կրիստյեն Դանստ 
Բոբ Բառուչովեց - Տիմոտի Սպոլլ 
Ալբերտ - Բլու Մանկումա


== Ծանոթագրություններ ==


== Արտաքին հղումներ ==
Параллельные миры(անգլ.) ֆիլմը Internet Movie Database կայքում
Կստովոյի շրջան

Կստովոյի շրջան (ռուս.՝ Кстовский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Կստովո։


== Աշխարհագրություն ==
Շրջանի տարածքի մակերեսը կազմում է 1225 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 113251 մարդ։ Բնակչության խտությունը կազմում էր 92,45 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կիրյակովո (գյուղ, Զենկովի շրջան)

Կիրյակովո (ուկրաիներեն՝ Кирякове), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Կիրյակովո գյուղում բնակվում էր 10 մարդ։ Բնակավայրը զբաղեցնում է 0,472 կմ² տարածք։ Բնակչության խտությունը կազմում էր 21,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1564

1564 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1564 թվականն է, 
XVI դարի 64-րդ տարին։


== Դեպքեր ==


== Ծնունդներ ==
Փետրվարի 15 - Գալիլեո Գալիլեյ, իտալացի ֆիզիկոս, աստղագետ և փիլիսոփա
Ապրիլ 23 - Վիլյամ Շեքսպիր, անգլիացի գրող (վ. 1616)
Գալիլեո Գալիլեյ - աստղագետ (վ.1642)


== Մահեր ==
Փետրվարի 18 - Միքելանջելո Բուոնարոտտի, իտալացի քանդակագործ, պոետ (ծ. 1475)
Իվան Ավանեսյան

Իվան Խորենի Ավանեսյան (մայիսի 12, 1968(1968-05-12), Բանաձոր, Հադրութի շրջան), հայ ազատամարտիկ։


== Կենսագրություն և գործունեություն ==
Ծնվել է 1968 թ. մայիսի 12-ին, Լեռնային Ղարաբաղի Հադրութի շրջանի Բանաձոր գյուղում։ 1985 թ. ավարտել է տեղի միջնակարգ դպրոցը։ 1989 թ. ավարտել է Ստեփանակերտի գյուղատնտեսական տեխնիկումի անասնաբուժական ֆակուլտետի հեռակա բաժինը։ 1986-1988 թթ. ծառայել է խորհրդային բանակի շարքերում։
1988-1990 թթ. աշխատել է Բանաձորի սովխոզում՝ ֆերմայի վարիչ, գլխավոր անասնաբույժ։ Ղարաբաղյան շարժման և ինքնապաշտպանական մարտերի մասնակից է։ 1992-1994 թթ. Արցախյան պատերազմում եղել է նախ՝ գումարտակի հրամանատար, ապա՝ պաշտպանական շրջանի հրամանատարի տեղակալ։
1994-1996 թթ. աշխատել է ԼՂՀ ՆԳ Հադրութի շրջանային բաժնի պետի տեղակալ, ապա՝ պետ։ 1997-1998 թթ. աշխատել է Հադրութի շրջանի կենսաթոշակային ապահովագրության շրջանային կենտրոնի տնօրեն։ 1998 թ. ընտրվել է Հադրութի համայնքի ղեկավար և անընդմեջ ընտրվելով, այդ պաշտոնում աշխատել մինչև 2005 թ.։ 2005 թ. հունիսի 19-ի խորհրդարանական ընտրություններում ընտրվել է ԼՂՀ չորրորդ գումարման Ազգային Ժողովի պատգամավոր՝ մեծամասնական ընտրակարգով, թիվ 11 ընտրատարածքից։
Եղել է Ազգային Ժողովի արտաքին հարաբերությունների մշտական հանձնաժողովի անդամ։ 2010 թ. մայիսի 23-ի խորհրդարանական ընտրություններում ընտրվել է ԼՂՀ հինգերորդ գումարման Ազգային Ժողովի պատգամավոր՝ մեծամասնական ընտրակարգով, թիվ 8 ընտրատարածքից։ Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի անդամ է։ «Ազատ Հայրենիք» կուսակցության անդամ է։ Ազգային Ժողովի «Հայրենիք» խմբակցության անդամ է։
Ամուսնացած է, ունի երկու զավակ։ 


== Արտաքին հղումներ ==
http://www.artsakh.tv/am/news/show/578
Ակտիվ վերահսկում

Ակտիվ վերահսկում, հաստոցի վրա կամ հաստոցից դուրս անմիջական մշակման պրոցեսում դետալների վերահսկում, որն ինֆորմացիա է տալիս մշակման ռեժիմի փոփոխության կամ հաստոցի հարմարաբերման (գործիքի և դետալի միջև դիրքի փոփոխում) անհրաժեշտության մասին։ Կիրառվում է գլխավորապես հղկիչ և հոնինգման հաստոցներով վերջնամշակում կատարելիս։ Առանձնացվում է հարմարաբերման ակտիվ վերահսկում, որի դեպքում չափից ինֆորմացիան (հիմնված է հաստոցից դուրս դետալների խմբի կամ վերջնամշակված դետալի չափման արդյունքի վրա) կիրառվում է հաստոցն ավտոմատ հարմարաբերելու կամ կանգնեցնելու համար։ Հարմարաբերման ակտիվ վերահսկման սարքերը երբեմն կատարում են վերահսկման ավտոմատների (տես Վերահսկում ավտոմատ) ֆունկցիաներ։ Ակտիվ վերահսկում կարող է իրականացվել անուղղակի (վերահսկվում է հաստոցի տարրերի, օրինակ, հղկասկավառակի, սուպորտի դիրքը) և ուղղակի (վերահսկվում է անմիջապես դետալը) չափումների մեթոդներով։ Ակտիվ վերահսկում կարող է լինել ձեռքի(սարքի ցուցմունքները դիտելով հաստոցը կառավարում է բանվորը) կամ ավտոմատ (հաստոցի կառավարումն իրականացվում է հաստոցի վրա կամ հաստոցից դուրս տեղակայված սարքի տված հրամանների օգնությամբ)։ Ակտիվ վերահսկման սարքերը լինում են հրամանային (կարող են ունենալ հաշվարկային կամ ազդանշանային սարքեր), ցուցիչ, ազդանշանային և ազդանշան-ցուցիչ։ Ըստ հաստոցի վրա չափիչ տարրերի տեղադրման եղանակի, ակտիվ վերահսկման սարքերը լինում են կախովի (դետալի վրա տեղադրում և դետալի վրայից հանում է օպերատորը) և սեղանի (դետալը տեղադրվում և հանվում է ավտոմատ չափոցներով)։ Ըստ գործողության սկզբունքի, ակտիվ վերահսկման սարքերը կարող են լինել մեխանիկական, պնեմատիկ, ինդուկտիվ, ունակային։ Սարքերը լարվում են ըստ նմուշադետալի։ Հատուկ խումբ են կազմում լծորդված հղկման սարքերը, որոնց օգնությամբ կարելի է լիսեռը չափել մշակման պրոցեսում և անջատել հաստոցը, երբ լիսեռն ընդունում է ’այնպիսի չափեր, որոնք ապահովում են նախապես մշակված անցքով պահանջվող բացակ կամ ձգվածք։ Ակտիվ վերահսկումն իրականացվում է գլխավորապես զանգվածային և խոշոր սերիական արտադրության մեջ։ Երբեմն նպատակահարմար է այն կիրառել դետալների փոքր խումբ (մինչև 10 հատ) մշակելու դեպքում։ Ակտիվ վերահսկման կիրառում հնարավորություն է տալիս բարձրացնել աշխատանքի արտադրողականությունը, բարելավել մշակման որակը, միաժամանակ սպասարկել մի քանի հաստոց, ստանալ դետալների բարձր ճշգրտություն, այդ աշխատանքներում ներգրավել համեմատաբար ոչ բարձր որակավորում ունեցող օպերատորների։
Բորկի (գյուղ, Վիբորգսկի շրջան)

Անվան այլ կիրառումների համար տե՛ս՝ ԲորկիԲորկի (ռուս.՝ Борки), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոնեզա

Գոնեզա (իտալերեն՝ Gonnesa), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 5184 մարդ (2004 թվականի տվյալներով), բնակչության խտությունը կազմում է 108,94 մարդ/կմ²։ Զբաղեցնում է 47,45 կմ² մակերես տարածք։ Փոստային ինդեքսն է՝ 9010։ Հեռախոսային կոդը՝ 0781։


== Արտաքին հղումներ ==
Բնակավայրի պաշտոնական կայքը


== Ծանոթագրություններ ==
Ջոնի Մենդել

Ջոնի Մենդել (անգլ.՝ Johnny Mandel, իսկական անունը՝ Ջոն Ալֆրեդ Մենդել (նոյեմբերի 23, 1925(1925-11-23), Նյու Յորք շրջան, Նյու Յորք, Նյու Յորք, ԱՄՆ - հունիսի 29, 2020(2020-06-29), Օխայ, Վենտուրա շրջան, Կալիֆոռնիա, ԱՄՆ), ամերիկացի վերադաշնակող և կինոկոմպոզիտոր։  Գրել է ավելի քան 200 ֆիլմի և հեռուստասերիալի երաժշտություն։ Ֆիլմի լավագույն երաժշտության համար արժանացել է «Օսկար» մրցանակի (1966 թվական)։


== Կենսագրություն ==
Հաննան՝ Մենդելի մայրը, եղել է օպերային երգչուհի։ Հնգամյա տղայի մեջ բացահայտելով բացարձակ լսողություն՝ ծնողները նրան ուղարկել են երաժշտական դպրոց։ Նախապես տղան սովորել է դաշնամուր նվագել, բայց ավելի ուշ սկսել է նվագել երկու փողային գործիք՝ շեփոր և տրոմբոն։
Սովորել է Մանհեթենի և Ջուլյարդի երաժշտական դպրոցներում։ Երկրորդ համաշխարհային պատերազմի տարիներին անսամբլներում նվագել է շեփոր։ 1949 թվականին որպես Բոբ Կուպերի նվագախմբի երաժիշտ նվագակցել է Ջուն Քրիստիին։
Նվագակցել և համագործակցել է Ֆրենկ Սինատրայի, Պեգի Լիի, Բարբրա Ստրեյզանդի, Թոնի Բենեթի և այլոց հետ։
Բազմաթիվ ֆիլմերի և հառուստասերիալների սաունդթրեքերի հեղինակ է, գրել է բազմաթիվ երգեր, որոնցից առավել հայտնի է «The Shadow of Your Smile» («Ժպիտիդ ստվերը») երգը։ ԽՍՀՄ-ում Մարկ Պոդբերյոզսկու թարգմանությամբ այս երգը կատարել և ձայնագրել է Էմիլ Գորովեցը։
1981 թվականին Քուինսի Ջոնսի «Վելաս» ալբոմից էստրադային երգի լավագույն վերադաշնակման համար արժանացել է «Գրեմի» մրցանակի։
Ամուսնացած է, ունի դուստր։


== Ֆիլմագրություն ==
1965՝ Կուլիկ
1966՝ Ռուսները գնում են, ռուսները գնում են
1966՝ Հարպեր
1967՝ Դիմահար կրակ
1976՝ Ծովի ողորմությունը կորցրած նավաստին
1979՝ Լինելով այնտեղ
1979՝ Ագաթա
1982՝  Մահացու թակարդ
1989՝ Բրենդա Սթար


== Ծանոթագրություններ ==
Հունաստանի ֆուտբոլի առաջնություն 1955-1956

Հունաստանի ֆուտբոլի առաջնություն 1955-1956, Հունաստանի 20-րդ ֆուտբոլի առաջնությունը։ Մրցաշարի չեմպիոն է դարձել «Օլիմպիակոսը»։ Մրցաշարին մասնակցել է 6 թիմ։


== Արտաքին հղումներ ==
Հունաստանի առաջնությունը rsssf.com կայքում